12. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 51162 /Ι.458 της 5/12 Ιουλ. 1965 (ΦΕΚ Β' 417) (Διόρθ. Ημαρτ. ΦΕΚ Β' 546 της 23 Αυγ. 1965) Περί αυξήσεως των υπό του Ταμείου Προνοίας και Επικουρικής Ασφαλίσεως Προσωπικού Ιπποδρομιών παρεχομένων συντάξεων κατά ποσοστόν 20 %. Έχοντες υπ' όψιν: 1)Τας διατάξεις του άρθρ. 2 του υπ' αριθ. 19/1944 Νόμου "περί εξουσιοδοτήσεως του Υπουργού Οικονομικών όπως προβαίνη εις τροποποιήσεις των φορολογικών συντελεστών". 2)Την δια της υπ' αριθ. 803/30.11.64 αναφοράς του Ταμείου Προνοίας και Επικουρικής Ασφαλίσεως Προσωπικού Ιπποδρομιών υποβληθείσαν ημίν πρότασιν του Δ.Σ. αυτού, περί αυξήσεως των συντάξεων κατά ποσοστόν 20 %. 3)Την απόφασιν της Νομισματικής Επιτροπής, την ληφθείσαν κατά την 918 συνεδρίασιν αυτής της 3.5.55, κοινοποιηθείσαν δια του υπ' αριθ. 14786/16.5.1955 εγγράφου της, και 4)Τας κρατούσας οικονομικάς συνθήκας, αποφασίζομεν: 1.Από 1 Ιουλ. 1965 αυξάνονται αι υπό του Ταμείου Προνοίας και Επικουρικής Ασφαλίσεως Προσωπικού Ιπποδρομιών, παρεχομέναι συντάξεις εις τους συνταξιούχους αυτού κατά 20 %. Η δυνάμει της παρούσης παρεχομένη αύξησις, συμψηφίζεται προς τυχόν παρασχεθησομένην, τοιαύτην των κατωτάτων ορίων συντάξεως. II.Το σύνολον της ούτω αυξανομένης συντάξεως εν ουδεμιά περιπτώσει δύναται να υπερβαίνη τα τεθέντα ανώτατα όρια δια της παρ. 2 της υπ' αριθ. 14786/16.5.55 αποφάσεως της Νομισματικής Επιτροπής. Η παρούσα δημοσιευθήτω δια της Εφημερίδος της Κυβερνήσεως. 